चीन में सरेआम दी गई 10 को फांसी, देखने के लिए लोगों को किया था इनवाइट

इंटरनेशनल डेस्क. अभी तक आपने ईरान और सऊदी अरब जैसे देशों में आरोपियों को सरेआम सजा देने की बात सुनी होंगी। लेकिन, एक ऐसा ही मामला अब पड़ोसी देश चीन में भी सामने आया है। यहां के गुआंगडोंग प्रोविंस में बीते शनिवार को सरेआम एक स्टेडियम में 10 लोगों को फांसी दी गई। इतना ही नहीं, इन्हें दी गई फांसी देखने के लिए लोगों को बकायदा इनवाइट भी किया गया था। इस दौरान हजारों की संख्या में लोग स्टेडियम पहुंचे। कोर्ट के आदेश के बाद इन लोगों को फांसी दी गई। फांसी देने के चार दिन पहले शहर को लोगों को किया था इनवाइट...

- मीडिया रिपोर्ट्स के मुताबिक जिन 10 लोगों को फांसी दी गई, उनमें 7 ड्रग्स डीलर्स दो पर हत्या और एक पर डकैती का आरोप था।

- लूफेंग प्यूपल्स कोर्ट ने आरोपियों के खिलाफ फांसी की सजा जून महीने में सुनाई थी। साथ ही कोर्ट ने आदेश दिया कि सभी आरोपियों को लोगों के बीच ले जाकर फांसी पर लटकाया जाए, ताकि लोग अपराधियों का हश्र देख सकें।

- कोर्ट ने ही पुलिस को आदेश दिया था कि इन्हें फांसी पर लटकाए जाने का लाइव कवरेज देखने के लिए शहर के लोगों को इनवाइट किया जाए।

- मीडिया रिपोर्ट्र्स के मुताबिक, इन्हें शनिवार सुबह फांसी पर चढ़ाया गया। वहीं, इसके चार दिन पहले ही लोगों को लाइव फांसी देखने के लिए इनवाइट किया गया था।

- फांसी के दिन आरोपियों को पुलिस की गाड़ियों से स्टेडियम में लाया गया और इसके बाद सभी को लाइन में खड़ा कर दिया गया। इसके बाद उन्हें एक-एककर फांसी पर लटका दिया गया।

- स्टेडियम में मौजूद लोगों ने फांसी का वीडियो भी बनाया, वहीं कई लोग इनकी फोटोज भी क्लिक करते नजर आए।

- बता दें, फांसी की फोटोज व वीडियो यहां की लोकल न्यूज साइट ‘ल्यूफेंशीफ.नेट’ द्वारा जारी किया गया है। जो अब सोशल मीडिया में वायरल हो रहा है।



आगे की स्लाइड्स में देखें PHOTOS...